કુવૈતમાં યોજાયેલ ઈન્ડીયાઝ ગોટ ટેલેન્ટમાં ભારતના કુલ ચાર દિવ્યાંગોએ ભાગ લીધો હતો. જે પૈકી ત્રણ યુવાનો હતા જ્યારે એકમાત્ર ભારતીય યુવતી તરીકે કૃપા લોઢીયાએ ‘નચ બલીયે’ ફેઈમ વિનોદ ઠાકુર સાથે પ્રોફેશનલ ડાન્સર તરીકે ડ્યુએટ ડાન્સમાં શ્રેષ્ઠ પ્રદર્શન દાખવીને માત્ર ભારતમાં જ નહીં, પરંતુ વિશ્ર્વના કરોડો લોકોની વાહવાહી મેળવી હતી. વ્હીલચેર ઉપર તેના ડાન્સને જોઈને સૌ કોઈ મંત્રમુગ્ધ બની ગયા હતા. માત્ર પોરબંદરનું જ નહીં, પરંતુ ભારતનું ગૌરવ વધારનાર કૃપા ઉપર અભિનંદનવર્ષા થઈ હતી.